Com es poden aconseguir els carnet de valencianitat que distribueix el Bloc? Cal honorar a Morera? Cal acceptar tot el missatge del "vicari" BAIX-MAESTRAT? Cal haver viscut al País Valencià 200 anys o reencarnar-se en un bloquer? Es que sense aquest carnet li acusen a un de no ser valencià (independentment de que realment ho sigui o no) o de "notensniputaideisme", llavors per no ser qualificat així voldria saber si els no-bloquers algun dia podrem optar a aquest carnet exclusiu o no. Salut! 
igual has de tenir una bandera així perquè és el més important per alguns que van de valencians, pogres i nacionalistes, com deia ovidi montllor, en la meua senyera blau no n'hi ha. 
La senyera d'alguns valencians du blau, la d'altres no en du. Una és la primera i històrica, l'altra s'ha adoptat després. Però les dos senyeres són valencians i representen els valencians. Negar això és tancar els ulls. Cal acceptar la pluralitat i abans sense cedir res. 
La senyera que porta el blau serà d'alguns valencians, sí. Però els de València ciutat. I prou. Jo no imposaré la bandera del meu poble a tota la resta de gent. I m'és igual que València siga la capital. I? La de blau s'ha adoptat després, sí. I tant. Tots ens sabem ben bé la història (fatídica). No cedir res? Et pareix poc haver cedit en el blau? Perquè a mi em pareix una cosa, en principi molt xicoteta, i que ha sigut el principi de la nostra mort (que per cert, ara mateix crec que inevitable). Es va començar per una franja de color blau a la bandera de TOTS els valencians, per un nom que ens va fotre més i... mira com estem: acceptant que la blavera siga de tots. I no. D'això res. Meua no ho és. 
No va per ahí l'assumpte. Jo no tinc dubte que la senyera històrica de tots és la quatribarrada. Tampoc tinc dubte de que la senyera coronada és de la Ciutat de València. Només dic que les coses canvien. Va haver un moment en que clarament els valencians érem catalans, han passat molts anys i ara un valencià no s'identifica com a català. Però som el mateix poble que fa 500 anys, ha canviat només la percepció psicològica. Per altra banda, després de l'imposició de l'estatut valencià en el 82 a Madrid se'ns ha impossat més coses. Eixes coses han afectat a la mentalitat valenciana i la senyera coronada s'identifica en molts casos com la de tots els valencians. Per tant, vulguem o no, el sentiment que es té és de que la senyera coronada és també de tots els valencians. En el fons només és un tros de tela i l'important és el que simbolitza, així que no podem continuar com sempre, perquè desgraciadament són molts anys els d'ignorància, de ceguera del poble. No pots anar ara amb una senyera sense blau i dir-li a un valencià qualsevol: tu ets català i vius a Catalunya, la teva senyera és aquesta. Hem de recobrar la consciència i anar retrobant els nostres origens fins arribar al nostre origen natural. No podem quedar-nos en la superficialitat perquè el sistema és qui ho té favorable. Per tant opte per adaptar els discurs, perquè ser valencià no són només símbols, això és el blaverisme, però lo nostre? Nosaltres som més que un moviment folclòric. 
Torno a repetir per enèssima vegada que una cosa és el que pensem nosaltres i una altra ben diferent el discurs que cal prendre fornt els ignorants. 
Si tan clar ho tens mostra'ns eixe discurs que cal prendre front els ignorants. I no és per clavar-me amb tu, però amb eixe to, afegint que et sents valencià i que no vius al País Valencià, a més de donar lliçons als que vivim al PV; mostres un pelet de prepotència, per no dir altres coses. 
El discurs és el que dieu vosaltres. Jo no crec que serveixi per a molt, però vaja. Quines lliçons? A tu no em referia pas, ni al BAIX-MAESTRAT, em referia als que no saben realment res del territori on viuen. Tu has estat el primer en parlar d'ignorància. 
A veure  Clara , sense ànim de faltar el respecte, tu creus que pots tindre la mínima idea de com se sent la gent del carrer al País Valencià? Si ja ens pot costar als independentistes que no podem, a voltes, entendre-ho i ho vivim dia a dia, tu, que ets de Valladolid, tens el discurs per fer despertar la consciència de quasi tot un poble? Ens intentes donar lliçons de com actuar? Has aplicat mai un discurs dels que recomanes? 
Definitivament no sabeu llegir alguns . Jo us dono la raó en això, enlloc he dit el contrari. Bé, penso que de qualsevol manera és infructuós, però s'ha d'intentar. Quin discurs he recomanat jo? 
Jo no sabré llegir però tu en saps i no assimiles la informació, o què? Te n'estàs anant por soleares i la resposta que m'has donat no té res a veure amb el meu missatge. 
Jo tinc la idea de com se sent la gent al PV, i enlloc he dit que se'ls hagi de dir el que penso jo ni res per l'estil. El que dic, es que rebaixant-se, al final ens rebaixarem realment (jo no).